நீலம் ஆறு

நீலம் ஆறு (Neelum River or Kishanganga)  (,  or ), இந்தியாவின் காஷ்மீர் பள்ளத்தாக்கின், பந்திபோரா மாவட்டத்தின் வடக்கில்  தோன்றி, இந்தியா மற்றும் பாகிஸ்தான் பகுதிகளில் பாய்ந்து, இறுதியில்   முசாஃபராபாத் நகரத்தில் ஜீலம் ஆற்றுடன் கலக்கிறது.

புவியியல்
250px|thumbnail|நீலம் ஆறு, தவ்புத் கேல்,  காஷ்மீர் பள்ளத்தாக்கு

காஷ்மீர் பள்ளத்தாக்கின் கிசன்சர் ஏரியில் உற்பத்தியாகும் நீலம் ஆறு எனப்படும் கிசன்கங்கா ஆறு, சோன்மார்க் வழியாக பாய்ந்து, வடக்கு நோக்கி திராஸ் வழியாகச் சென்று, பின்னர் மேற்கில் இந்தியா-பாகிஸ்தான் எல்லைக் கட்டுப்பாட்டுக் கோட்டை கடந்து, பாகிஸ்தான் ஆக்கிரமிப்பு காஷ்மீர் பகுதியில் பாய்ந்து, அங்குள்ள முசாஃபராபாத் நகரத்தில் ஜீலம் ஆற்றில் கலக்கிறது. நீலம் ஆறு 245 கிலோ மீட்டர் நீளம் கொண்டது. நீலம் ஆறு  ஜம்மு காஷ்மீர் மாநிலத்தில் 50 கிலோ மீட்டரும், பாகிஸ்தான் ஆக்கிரமிப்பு காஷ்மீரில் மீதமுள்ள 195 கிலோ மீட்டரும் பாய்கிறது.

 கிசன்கங்கா நீர் மின் திட்டம் 

இந்திய அரசு, ஜம்மு காஷ்மீர் மாநிலத்தின் காஷ்மீர் பள்ளத்தாக்கில் நீலம் ஆற்றை மறித்து 37 மீட்டர் உயரத்திற்கு கிசன்கங்கா நீர்த்தேக்கம் கட்டி, கிசன்கங்கா நீர் மின் திட்டத்தின் மூலம் 330 மெகாவாட் உற்பத்தி திறன் கொண்ட புனல் மின்நிலையம் அமைத்துள்ளது. 

இந்தியப் பிரதமர் நரேந்திர மோடி,  19 மே 2018 அன்று  கிசன்கங்கா நீர் மின் திட்டத்தை முறைப்படி துவக்கி வைத்து நாட்டிற்கு அர்ப்பணித்தார்.
நீலம் ஆற்றின் நீரை, மலையில் 24 கிலோ மீட்டர் நீளத்திற்கு சுரங்கம் தோண்டி, கால்வாய் அமைத்து, வூலர் ஏரியில் சேமித்து பின்னர் ஜீலம் ஆற்றில் விடப்படுகிறது.

பாகிஸ்தான் அரசு, பாகிஸ்தான் ஆக்கிரமிப்பு காஷ்மீரில், நீலம் ஆற்றின் குறுக்கே நீர்த்தேக்கம் கட்டி,  969 மெகாவாட் உற்பத்தி திறன் கொண்ட  புன்ல் மின்நிலையம் அமைத்துள்ளது. 

நீலம் ஆற்றின் குறுக்கே, இந்திய அரசு, நீர்தேக்கம் கட்டியதன் மூலம், இந்திய அரசு சிந்து ஆறு ஒப்பந்தத்தை மீறியுள்ளதாக குற்றம்சாட்டி,  அனைத்துலக நீதிமன்றத்தில் வழக்கு தொடுத்தது. ஆனால் தீர்ப்பு பாகிஸ்தானுக்கு எதிராக அமைந்தது.Pakistan Seeks Resolution of India Water Dispute. By TOM WRIGHT in Lahore, Pakistan, and AMOL SHARMA in New Delhi. Wall Street Journal. 20 May 2010.

மேற்கோள்கள்

வெளி இணைப்புகள்
 Neelum Valley.zoomshare
 Neelum Valley Official 

பகுப்பு:இந்திய ஆறுகள்